28 לינואר 2015

חברים יקרים,

WOW  זה לא רק המופע שלנו בתיאטרון ,WOW זה  הרגע שבו אני מסיימת פרק משמעותי מאוד בחיים שלי -  "החתונה שלי עם ישרוטל" ....

ולא , אני לא נפרדת, אני רק מדייקת את עצמי למה שאני רוצה להיות בו כשאהיה גדולה יותר...

כן, אני עדיין ילדה , כולנו ילדים של החיים....

כשהבנתי מה אני רוצה לעשות כשאהיה גדולה יותר ,החלטתי על השינוי.

עתה, אני ממש מסיימת את הפרק הרומנטי שלי עם המותג המיוחד שנקרא "רויאל ביץ" , באילת 10.5 שנים,

 ובתל אביב ארבעה חודשים כמו חצי שנה....סה"כ כ-12 שנים רויאל ביץ.... ובישרוטל כמעט 29 שנים!

עולם ומלואו. תקופה מדהימה שבה צמחתי,למדתי ,גדלתי עם משפחה מיוחדת במלוא מובן המילה.

בשנת 1986 התחתנתי עם ישרוטל, ועם יוליק האיש היקר  שלי – הכל קרה באותה שנה...,

 וכמו שהשיר אומר " כאן בניתי את ביתי בשתי ידיי, כאן נולדו לי שלושת ילדיי המקסימים, אלעד עדי ושי ...."

עם הזמן הייתי שותפה לפתיחת מלונות בחברה, פתחתי את מרכז הגיוס , עבדתי עם כ-22 מנכל"ים , כל אחד יחיד ומיוחד ומכל אחד למדתי עוד דרך ניהול ועוד זווית ראייה חדשה.

במקביל, התנהלתי תחת מנהל מקצועי שליווה אותי כמעט כל הדרך הארוכה שלי בחברה.

חבריי לעבודה ,אני אוהבת את כולכם , נהניתי בכל רגע ורגע במחיצתכם ,צמחתי בזכות האנרגיות, התובנות, העזרה, התמיכה והאהבה שקיבלתי מכם.

והנה, לפני ט"ו בשבט, חג הפריחה, מאמינה שזה הזמן וזו העת שיכולה להביא לכולנו לבלוב, צמיחה והתחדשות אני מתחילה דרך חדשה.

אני שוב מודה  והמילה תודה היא מילה קטנה מלהכיל את כל התחושה, הגאווה, ההערכה,

 והאהבה שאני מרגישה כלפי כל המשפחה המיוחדת והגדולה שנקראת ישרוטל.

מבלי לציין שמות אני כותבת לכל אחד ואחת מכם – כולכם עבורי אנשים מיוחדים שתרמו לי בכל רגע ורגע בחיים.

תודה על ההזדמנות לעבוד איתכם ולצמוח לצידכם, זוהי זכות גדולה עבורי .

החיים הם סרט ותזכרו שאתם כותבים את התסריט...

תגשימו חלומות , זה תמיד אפשרי....

חווית הגשמה מתחילה בחלום...

מאחלת לכל אחד ואחת מכם להגשים את עצמו.

באהבה והערכה רבה,

איילה שוימר